Diari Oficial de la Generalitat Valenciana


Sumari del DOGV 8770, del 24-03-2020 (2020/2455)

RESOLUCIÓ de 2 de març de 2020 de la Conselleria de Sanitat Universal i Salut Pública, per la qual es convoquen subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8770

Data del DOGV
:   24-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2455


Data del document
:   02-03-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 2 de març de 2020 de la Conselleria de Sanitat Universal i Salut Pública, per la qual es convoquen subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat. [2020/2455]  
Mitjançant l'Ordre 1/2019, de 28 de febrer, de la Conselleria de Sanitat Universal i Salut Pública, s'aproven les bases reguladores de subvencions destinades a finançar projectes relacionats amb la salut pública, publicada en el Diari Oficial de la Generalitat Valenciana núm. 8503 d'11 de març de 2019.A  
L'article 3 de l'ordre esmentada estableix que la convocatòria de les subvencions es realitzarà pel procediment de concurrència competitiva mitjançant resolució de la persona titular de la conselleria amb competències en matèria de sanitat.   
En virtut del que s'ha exposat i de conformitat amb les facultats conferides per l'article 28 de la Llei 5/1983, de 30 de desembre, del Consell, i del que s'estableix en els articles 160.4.b i 166 de la Llei 1/2015, de 6 de febrerA, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
L'objecte de la present convocatòria és convocar en règim de concurrència competitiva les subvencions destinades a projectes de promoció de la salut i accés a serveis i programes de salut en poblacions que viuen en situació d'especial vulnerabilitat, d'acord amb el que s'estableix en l'esmentada Ordre 1/2019.  
  
Segon. Finançament  
1. Les subvencions previstes en aquesta convocatòria es finançaran amb càrrec al programa pressupostari de la Conselleria de Sanitat Universal i Salut Pública 413.10, del capítol IV, codi línia comptable S0404000, dels pressupostos de la Generalitat per a l'any 2020.  
  
2. El total de les subvencions atorgades per a aquests projectes no podran superar la quantia màxima de 105.000 €, en l'exercici pressupostari 2020.  
3. Procedència i quantia dels fons:   
Propis: 105.000 €  
Externes: 0 -  
  
Tercer. Política de competència de la Unió Europea  
La present convocatòria no cal que siga notificada o comunicada a la Comissió Europea, i no se li aplicarà l'article 107 del Tractat de funcionament de la Unió Europea, atés que no reuneix tots els requisits continguts en aquest, ja que les subvencions previstes en aquesta convocatòria no suposen avantatges econòmics per a empreses.  
  
Quart. Entitats sol·licitants  
1. Podran sol·licitar les subvencions regulades en el títol IV, capítol III de l'esmentada Ordre 1/2019, els ajuntaments de la Comunitat Valenciana adherits al IV Pla de salut (XarxaSalut), que treballen amb població en situació de vulnerabilitat, com ara població immigrant o població d'ètnia gitana, entre altres.   
2. Aquestes entitats, a més de complir els requisits generals establits en els articles 13.2 i 13.3 de la Llei 38/2003, de 17 de novembre, general de subvencions, hauran d'acreditar els requisits establits en l'article 23.2 de l'esmentada Ordre 1/2019.  
  
Cinqué. Termini de presentació de sol·licituds  
1. La sol·licitud de subvenció, signada per la persona representant legal de l'entitat, s'haurà de dirigir a la Direcció General de Salut Pública i Addiccions de la Conselleria de Sanitat Universal i Salut Pública i presentar-se en model normalitzat.   
2. El termini per a la presentació de les sol·licituds serà de 20 dies hàbils a comptar des de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
  
3. Les sol·licituds es presentaran preferentment per via telemàtica mitjançant l'accés a la seu electrònica de la Generalitat https://sede.gva.es, accedint al procediment corresponent a aquesta convocatòria. En aquest cas, s'haurà de disposar d'alguns dels sistemes de signatura electrònica admesos en la seu electrònica de la Generalitat. Igualment, les sol·licituds de subvenció podran presentar-se en el registre d'entrada de la Conselleria de Sanitat Universal i Salut Pública, situat al carrer de Misser Mascó, 31-33, 46740 València, dirigides a la Direcció General de Salut Pública i Addiccions, sense perjudici de les formes previstes en la legislació de procediment administratiu comú.  
  
Sisé. Documentació a presentar  
1. De conformitat amb allò que s'ha previst en l'article 5.2 de l'esmentada Ordre 1/2019, haurà de presentar-se la següent documentació en model normalitzat:  
Sol·licitud.   
Un exemplar de les dades de domiciliació bancària.  
Memòria/resum del projecte. El llenguatge utilitzat en la redacció del projecte haurà de ser inclusiu i no sexista.  
Adhesió al IV Pla de salut de la Comunitat Valenciana per la corporació municipal.  
2. En els casos en què els documents estigueren en poder de la Conselleria de Sanitat Universal i Salut Pública, el sol·licitant podrà acollir-se al dret establit en l'article 53.1.d de la Llei 39/2015, d'1 d'octubre, del procediment administratiu comú de les administracions públiques, sempre que es facen constar la data, l'òrgan o dependència al qual van ser dirigits, la identificació del procediment en què es troben i que no hagen transcorregut més de cinc anys des de la finalització del procediment al qual corresponguen.  
3. Els models normalitzats de la sol·licitud, declaració responsable, domiciliació bancària i memòria/resum del projecte es troben disponibles en la seu electrònica o portal institucional de la Generalitat en internet (https:\\sede.gva.es).  
  
Seté. Criteris objectius de l'atorgament de la subvenció   
L'import de la subvenció atorgada es determinarà proporcionalment a la puntuació obtinguda segons els criteris de valoració assenyalats en l'article 24 de l'Ordre 1/2019 esmentada, els projectes acceptats per a rebre-la i la quantia sol·licitada, i no podrà superar en cap cas la quantitat sol·licitada per al projecte.  
  
Huité. Comissió avaluadora  
De conformitat amb el que es preveu en l'article 8 de l'Ordre 1/2019 esmentada, la Comissió d'Avaluació serà nomenada per la persona titular de la direcció general amb competències en matèria de salut pública i addiccions, en el termini màxim de deu dies a partir de l'endemà de la publicació de la present convocatòria.   
  
Nové. Mitjans de publicació dels diferents tràmits  
Les publicacions de relacions de projectes admesos a tràmit, els requeriments d'esmena de la sol·licitud o documentació, si escau, i les resolucions de concessió es publicaran, a més de fer-ho pels mitjans establits en l'esmentada Ordre 1/2019, en la seu electrònica (sede.gva.es) o portal institucional de la Generalitat en internet www.gva.es, i també en la pàgina web de la conselleria amb competències en matèria de sanitat i salut: www.san.gva.es   
  
Desé. Termini de resolució i notificació  
El termini màxim per a tramitar, resoldre i notificar les resolucions de concessió serà de tres mesos a comptar des de l'endemà de la publicació en el Diari Oficial de la Generalitat Valenciana, d'acord amb el que s'estableix en l'article 9 de l'Ordre 1/2019 esmentada.   
  
Onzé. Recursos  
La resolució de concessió de la subvenció que es dicte d'acord amb la present convocatòria i bases reguladores aprovades per l'esmentada Ordre 1/2019, posarà fi a la via administrativa, i contra aquesta es podrà interposar un recurs potestatiu de reposició davant l'òrgan que la va dictar, en el termini d'un mes a comptar des de l'endemà de la seua notificació, o bé directament ser impugnats davant l'ordre jurisdiccional contenciós administratiu, d'acord amb el que es preveu en l'article 123 de la Llei 39/2015, d'1 d'octubre, de procediment administratiu comú de les administracions públiques.  
  
Dotzé. Despeses subvencionables, quantia i pagament de la subvenció   
1. Als efectes del que es preveu en aquesta convocatòria es consideraran subvencionables aquelles que responguen de manera indubtable a la naturalesa de l'activitat subvencionada, resulten estrictament necessàries i es realitzen en el termini establit en la present convocatòria, de conformitat amb el que es disposa en l'article 12 de l'Ordre 1/2019 esmentada.  
2. La quantia de les subvencions individuals es determinarà seguint els criteris de valoració establits en el títol IV, capítol III de l'Ordre 1/2019, amb un màxim global de finançament del total de les subvencions segons el que s'estableix en l'apartat segon de la present convocatòria.   
3. El pagament de la subvenció es realitzarà d'acord amb el que es disposa en la Llei 38/2003 i altres normes concordants.   
4. En tot cas, amb caràcter previ al pagament de la subvenció el beneficiari haurà de trobar-se al corrent del compliment de les seues obligacions tributàries i davant la Seguretat Social i de la resta de requisits establits en l'article 14 de l'esmentada Ordre 1/2019.  
5. Les entitats beneficiàries de la subvenció hauran de fer públic que han sigut perceptores d'aquesta subvenció en la web de l'entitat i en totes aquelles comunicacions que es realitzen del projecte, i incorporar-hi el logotip oficial de XarxaSalut.  
  
Tretzé. Termini i forma de justificació  
1. La justificació de les subvencions, d'acord amb el que es preveu en l'article 15 de l'esmentada Ordre 1/2019, es realitzarà mitjançant la presentació davant la Direcció General de Salut Pública i Addiccions de la documentació necessària per a acreditar la despesa realitzada, com a màxim fins al 15 de novembre del 2020.  
2. Quant a la forma de justificació es realitzarà de conformitat amb el que s'estableix en l'apartat 2 de l'article 15 de l'Ordre 1/2019 esmentada.  
3. Els documents justificatius s'acompanyaran d'una memòria final de les activitats realitzades vinculades al projecte.  
  
Catorzé. Pla de control  
Per a efectuar el Pla de control, s'estableixen els paràmetres de control següents:  
  
1. El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. Amb aquesta finalitat, se supervisarà tota la documentació exigida en les bases reguladores, en la resolució de les convocatòries i en els convenis de col·laboració, i es requerirà, si escau, l'aportació dels documents complementaris que resulten necessaris per a comprovar, verificar i aclarir tots els punts que així ho exigisquen. A més, si es considera necessari, podran dur-se a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu efectiu grau d'execució.  
2. Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però bastant representativa de qualssevol documents i altres elements acreditatius de la realització de l'activitat o activitats programades. Addicionalment, de manera degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que es consideren d'especial rellevància en el marc d'una convocatòria.  
3. El percentatge mínim de subvenció a controlar sobre el total pagat a càrrec a cada línia pressupostària serà el 10 %.  
  
Les actuacions que s'efectuen en desenvolupament d'aquest pla de control es realitzaran a través de mitjans propis, personals i materials. En relació amb els mitjans personals, es comptarà amb personal de la Generalitat, tècnics de la matèria de què es tracte, amb les suficients garanties d'imparcialitat i independència, sense perjudici del suport tècnic extern que amb aquesta finalitat es puga obtindre.  
  
Quinzé. Efectes  
La present resolució produirà efectes l'endemà de la seua publicació en el Diari Oficial de la Generalitat Valenciana.  
Contra aquesta resolució de convocatòria, que posa fi a la via administrativa, es podrà interposar un recurs potestatiu de reposició davant l'òrgan que la va dictar, en el termini d'un mes a comptar des de l'endemà de la seua publicació, o bé directament ser impugnats davant l'ordre jurisdiccional contenciós administratiu.  
   
València, 2 de març de 2020.- La Consellera de Sanitat Universal i Salut Pública: Ana Barceló Chico.